62018TJ0081_INF
Απόφαση του Γενικού Δικαστηρίου (δεύτερο τμήμα)της 2ας Απριλίου 2020 –Barata κατά Κοινοβουλίου
(Υπόθεση T‑81/18)
«Υπαλληλική υπόθεση – Υπάλληλοι – Προαγωγή – Διαδικασία πιστοποίησης – Περίοδος προαγωγών 2016 – Αποκλεισμός από τον οριστικό κατάλογο των υπαλλήλων στους οποίους επετράπη η παρακολούθηση εκπαιδευτικού προγράμματος – Άρθρο 45α του ΚΥΚ – Υποχρέωση αιτιολόγησης – Πρόδηλο σφάλμα εκτιμήσεως – Ίση μεταχείριση – Δικαιώματα άμυνας»
1.
Υπαλληλικές προσφυγές – Βλαπτική πράξη – Έννοια – Προπαρασκευαστική πράξη – Επιστολές με τις οποίες ο υποψήφιος ενημερώνεται για την εξέλιξη της διαδικασίας επιλογής – Δεν εμπίπτουν
(Κανονισμός Υπηρεσιακής Καταστάσεως των υπαλλήλων, άρθρα 90 § 2 και 91 § 1)
(βλ. σκέψεις 22, 23, 25, 26, 29-31)
2.
Υπαλληλικές προσφυγές – Βλαπτική πράξη – Έννοια – Προπαρασκευαστική πράξη – Γνωμοδότηση επιτροπής ίσης εκπροσωπήσεως με την οποία προτείνεται η απόρριψη προσφυγής που ασκήθηκε από υποψήφιο κατά των αποτελεσμάτων διαδικασίας επιλογής – Δεν εμπίπτει
(Κανονισμός Υπηρεσιακής Καταστάσεως των υπαλλήλων, άρθρα 90 § 2 και 91 § 1)
(βλ. σκέψη 28)
3.
Ένδικη διαδικασία – Εισαγωγικό δικόγραφο – Τυπικά στοιχεία – Προσδιορισμός του αντικειμένου της διαφοράς – Συνοπτική έκθεση των προβαλλόμενων ισχυρισμών – Προσφυγή που δεν είναι αρκούντως σαφής και ακριβής – Απαράδεκτο
(Οργανισμός του Δικαστηρίου, άρθρα 21, εδ. 1, και 53, εδ. 1· Κανονισμός Διαδικασίας του Γενικού Δικαστηρίου, άρθρο 76, στοιχείο δʹ)
(βλ. σκέψεις 33, 52, 53, 59, 60)
4.
Υπαλληλικές προσφυγές – Προηγούμενη διοικητική ένσταση – Αντιστοιχία μεταξύ διοικητικής ενστάσεως και προσφυγής – Ταυτότητα αντικειμένου και αιτίας – Λόγοι ακυρώσεως και επιχειρήματα που δεν περιλαμβάνονται στην ένσταση, αλλά συνδέονται στενά με αυτή – Παραδεκτό
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψεις 34-38, 54)
5.
Υπαλληλικές προσφυγές – Λόγος στηριζόμενος στην αναρμοδιότητα του συντάκτη της βλαπτικής πράξης – Λόγος δημοσίας τάξεως
(Άρθρο 263 ΣΛΕΕ)
(βλ. σκέψη 51)
6.
Υπαλληλικές προσφυγές – Προσφυγή βάλλουσα κατά της αποφάσεως περί απορρίψεως της διοικητικής ενστάσεως – Παραδεκτό – Υποχρέωση αποφάνσεως επί του αιτήματος το οποίο στρέφεται κατά της αποφάσεως περί απορρίψεως της διοικητικής ενστάσεως – Αίτημα μη αυτοτελές ή απόφαση αμιγώς επιβεβαιωτική – Δεν συντρέχει
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψεις 61, 62)
7.
Υπάλληλοι – Διαδικασία πιστοποιήσεως – Ένσταση μη επιλεγέντος υποψηφίου – Απορριπτική απόφαση – Υποχρέωση αιτιολογήσεως το αργότερο κατά το στάδιο απορρίψεως της ενστάσεως – Περιεχόμενο
(Κανονισμός Υπηρεσιακής Καταστάσεως των υπαλλήλων, άρθρα 25, 45 και 90 § 2)
(βλ. σκέψεις 67-70)
8.
Υπαλληλικές προσφυγές – Προηγούμενη διοικητική διαδικασία – Μη τήρηση από τη διοίκηση των προθεσμιών για απάντηση – Συνέπειες
(Κανονισμός Υπηρεσιακής Καταστάσεως των υπαλλήλων, άρθρα 90 και 91 § 3)
(βλ. σκέψεις 83, 84, 87)
9.
Υπάλληλοι – Διαδικασία πιστοποιήσεως – Συγκριτική εξέταση των προσόντων – Εξουσία εκτιμήσεως της Διοικήσεως – Δικαστικός έλεγχος – Όρια
(Κανονισμός Υπηρεσιακής Καταστάσεως των υπαλλήλων, άρθρο 45α)
(βλ. σκέψεις 89, 90, 98)
10.
Υπάλληλοι – Αρχές – Δικαιώματα άμυνας – Υποχρέωση ακροάσεως του ενδιαφερομένου πριν από την έκδοση βλαπτικής για αυτόν πράξεως – Περιεχόμενο – Απόφαση απορριπτική της ενστάσεως – Δεν εμπίπτει
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 41 § 1· Κανονισμός Υπηρεσιακής Καταστάσεως των υπαλλήλων, άρθρο 90 § 2)
(βλ. σκέψεις 108, 109)
11.
Υπαλληλικές προσφυγές – Αίτημα αποζημιώσεως συναρτώμενo προς αίτημα ακυρώσεως – Απόρριψη του αιτήματος ακυρώσεως συνεπαγόμενη την απόρριψη του αιτήματος αποζημιώσεως
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψεις 121, 123)
Αντικείμενο
Προσφυγή δυνάμει του άρθρου 270 ΣΛΕΕ, με αίτημα την ακύρωση, πρώτον, της απόφασης της 30ής Οκτωβρίου 2017, με την οποία το Ευρωπαϊκό Κοινοβούλιο απέρριψε την ένσταση του προσφεύγοντος, δεύτερον, της επιστολής της 20ής Μαρτίου 2017, στην οποία περιέχεται η γνωμοδότηση της επιτροπής ίσης εκπροσωπήσεως για τη διαδικασία πιστοποίησης, με την οποία συστάθηκε στην αρμόδια για τους διορισμούς αρχή να απορρίψει την προσφυγή του προσφεύγοντος, τρίτον, της επιστολής της 14ης Φεβρουαρίου 2017, με την οποία του κοινοποιήθηκαν τα αποτελέσματά του και του γνωστοποιήθηκε ότι είχε καταρτιστεί σχέδιο καταλόγου επτά υπαλλήλων που επελέγησαν για να συμμετάσχουν στο εκπαιδευτικό πρόγραμμα, τέταρτον, της επιστολής της 8ης Δεκεμβρίου 2016, με την οποία ο προσφεύγων ενημερώθηκε για τα αποτελέσματά του μετά το πέρας του πρώτου σταδίου της διαδικασίας πιστοποίησης του 2016, πέμπτον, της επιστολής της 21ης Δεκεμβρίου 2016, με την οποία ο προσφεύγων ενημερώθηκε για τη συνέχεια που δόθηκε στη αίτησή του επανεξέτασης και, έκτον, της προκήρυξης εσωτερικού διαγωνισμού 2016/014 της 7ης Οκτωβρίου 2016, η οποία κοινοποιήθηκε στο προσωπικό στις 20 Οκτωβρίου 2016, καθώς και του συνόλου του σχεδίου καταλόγου υπαλλήλων που επελέγησαν για να συμμετάσχουν στο σχετικό εκπαιδευτικό πρόγραμμα.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει τον João Miguel Barata στα δικαστικά έξοδα.